OpenLLM-France/wikimedia huggingface dataset:
# Funicamp

El Funicamp o telefèric Encamp-Cortals és un telecabina de tipus funitel situat a les parròquies andorranes d'Encamp i Canillo. Es va construir el 1998, té una longitud de 5,6 km i és una de les instal·lacions més grans i ràpides de les seves característiques.
Uneix la vila d'Encamp, a 1.330 metres, amb els Cortals (Canillo), 2.502 metres, i una estació intermèdia (2.090 m), permeten als vilatans i turistes accedir a les pistes de Grandvalira des d'Encamp.

## Referències

* ↑ «Funicamp». Andorra Turisme. Arxivat de l'original el 2012-07-04. [Consulta: 9 juny 2012].
* 1 2 «Funicamp (telefèric Encamp-Cortals)». Trenscat.com. [Consulta: 9 juny 2012].
# Beceroles (editorial Teide)

Beceroles fou el primer llibre de text en català publicat a Catalunya després de la Guerra Civil. En va ser l'autora Àngels Garriga i va ser publicat per l'editorial Teide el 1965. El llibre estava pensat per facilitar l'aprenentatge de la llengua catalana als alumnes de 1r de primària. Fou un llibre innovador, no només per la llengua amb la qual estava escrit, sinó també per la seva línia d'innovació pedagògica. El 2015 se'n va celebrar el cinquantenari de la seva publicació amb una reedició del llibre.

## Referències

* ↑ «Teide torna a publicar 'Beceroles', el primer llibre de text escrit en català després de la Guerra Civil». Ara.cat.
* ↑ IBÁÑEZBARCELONA, MARÍA JESÚS «Primeres lletres en català» (en castellà). elperiodico, 22-03-2015.
* ↑ NacióDigital «50 anys de «Beceroles», el primer llibre de text en català després del 1939». naciodigital.cat.

## Enllaços externs

* http://beceroles.editorialteide.com
Viccionari
# Silvia González Pantoja

Silvia González Pantoja (Sevilla, 11 de maig de 1969), coneguda artísticament com a Sylvia Pantoja o simplement Sylvia, és una cantant espanyola. És cosina dels també cantants Chiquetete i Isabel Pantoja.
Sylvia Pantoja es va introduir en el món de l'espectacle essent encara una adolescent, de la mà del seu cosí Chiquetete. Poc després començaria la seva carrera discogràfica amb l'àlbum 18 primaveras, al qual s'hi afegirien durant els següents anys Sin Cadenas, Sylvia i altres. L'any 2000 va actuar al Festival OTI de la Cançó i quedà en quarta posició amb la cançó Volver al sur.
També han estat nombroses les seves participacions a televisió com a col·laboradora o convidada en alguns programes, entre els quals destaca Mania de TV3 (Televisió de Catalunya), on va interpretar clàssics com Cabaret o New York, New York en català. També ha fet aparició al cinema de la mà de Juan Antonio Muñoz a la pel·lícula Ekipo ja.

## Àlbums

* 18 primaveras (1987)
* Sin cadenas
* Sylvia (àlbum musical) (1994)
* Secreto de confesión (2002)
* Con luz propia (2004)
* A favor del viento (2008)

## Filmografia
### Televisió

* La selva de los famoS.O.S. (2004, Antena 3) com concursant.
* Ankawa (2005, La 1) com invitada.
* El club de Flo (2007, LaSexta) com concursant.
* Se llama copla (2008-2009), 2011, Canal Sur) com jurat/invitada especial a la gal·la UNICEF.
* ¡Ahora caigo! (2011, Antena 3) com a invitada a l'especial de famosos.
* Tu cara me suena (2011, Antena 3) com concursant finalista.

### Cinema

* Ekipo Ja (2007) de Juan Antonio Muñoz.

## Enllaços externs

* Web oficial Arxivat 2009-05-03 a Wayback Machine. (castellà)(anglès)
* Actuació "Cabaret" a Mania TV3
* Actuació "New York, New York" a Mania TV3
# Cest

El cest (llatí: Caestus) era un sistema antic de protecció de les mans que usaven els que practicaven el pugilat i el pancraci a l'antiga Roma. La paraula deriva del verb caedo ('pegar amb els punys').
Consistia en unes tires de cuir que es lligaven al voltant dels punys per tal de protegir-los. De vegades aquestes tires es lligaven també al voltant del braç i arribaven fins al colze. L'origen era grec. Derivaven de les himantes, unes tires de pell de bou d'entre 3 i 3,7 metres de llarg amb les que els lluitadors s'embolicaven les mans i es lligaven al palmell, deixant els dits al descobert. Cap a l'any 400 aC es van introduir les sphairai, molt similars a les himantes però amb la part interior encoixinada i la part exterior molt més dura i rígida.
Els romans van incorporar al cest diversos objectes metàl·lics, com ara punxes i claus, i l'omplien de plaques de plom i de ferro. Aquest tipus d'arma ocasionava la mort en ocasions a algun dels combatents.
La representació més coneguda d'un cest és la que porta l'escultura anomenada Púgil en repòs, ara al Museu Nacional Romà.

## Referències

* ↑ Smith, William (ed.). «Caestus». A Dictionary of Greek and Roman Antiquities (1890). [Consulta: 12 febrer 2023].
* ↑ Smith, R. R. R. Hellenistic sculpture: a handbook. Londres: Thames and Hudson, 1991, p. 54. ISBN 9780500202494.
# Sent Marc e la Vau

Sent Marc a Lobaud (en francès Saint-Marc-à-Loubaud) és una comuna (municipi) de França, a la regió de la Nova Aquitània, departament de la Cruesa, al districte d'Aubusson.
La seva població al cens de 1999 era de 122 habitants. Està integrada a la Communauté de communes du Plateau de Gentioux.

## Demografia

Evolució demogràfica :
| 1968 | 1975 | 1982 | 1990 | 1999 |
| 166 | 134 | 107 | 91 | 122 |

## Administració

Llista d'alcaldes :
| Període | Identitat | Partit |
| 2001 | Jacques Farges | |

## Referències

* ↑ Toponímia occitana Arxivat 2016-03-03 a Wayback Machine. a lemosin.net.
# High diving al Campionat del Món de natació de 2013 – masculí

BCN 2013 Campionats del món :
| Salts |||
| Individual |||
| 1 m | homes | dones |
| 3 m | homes | dones |
| 10 m | homes | dones |
| Sincronitzats |||
| 3 m | homes | dones |
| 10 m | homes | dones |
| High diving |||
| homes dones |||
| Aigües obertes |||
| 5 km | homes | dones |
| 10 km | homes | dones |
| 25 km | homes | dones |
| Equips | Equips |
| Natació |||
| Lliures |||
| 50 m | homes | dones |
| 100 m | homes | dones |
| 200 m | homes | dones |
| 400 m | homes | dones |
| 800 m | homes | dones |
| 1.500 m | homes | dones |
| Esquena |||
| 50 m | homes | dones |
| 100 m | homes | dones |
| 200 m | homes | dones |
| Braça |||
| 50 m | homes | dones |
| 100 m | homes | dones |
| 200 m | homes | dones |
| Papallona |||
| 50 m | homes | dones |
| 100 m | homes | dones |
| 200 m | homes | dones |
| Estils |||
| 200 m | homes | dones |
| 400 m | homes | dones |
| Relleus lliures |||
| 4×100 m | homes | dones |
| 4×200 m | homes | dones |
| Relleus d'estils |||
| 4×100 m | homes | dones |
| Natació Sincronitzada |||
| Solo | tècnic | lliure |
| Duet | tècnic | lliure |
| Equip | tècnic | lliure |
| combinada ||
| Waterpolo |||
| homes dones | homes dones | |
| Aquesta caixa: |||
La competició de high diving o salts de gran altura masculí es va celebrar durant el Campionat del Món de natació de 2013 els dies 29 i 31 de juliol de 2013. La competició va ser dividida en cinc rondres. Les dues primeres es van celebrar el dia 29, i les 3 últimes el dia 31.

## Resultats

| Posició | Saltador | País | Ronda 1 | Ronda 2 | Ronda 3 | Ronda 4 | Ronda 5 | Total |
| 01 | Orlando Duque | Colòmbia | 106.40 | 110.70 | 100.70 | 129.60 | 142.80 | 590.20 |
| 02 | Gary Hunt | Regne Unit | 106.40 | 106.60 | 102.60 | 170.10 | 103.60 | 589.30 |
| 03 | Jonathan Paredes | Mèxic | 102.60 | 110.70 | 102.60 | 129.85 | 132.60 | 578.35 |
| 04 !4 | Michal Navrátil | Txèquia | 102.60 | 104.55 | 98.80 | 115.15 | 119.60 | 540.70 |
| 05 !5 | Matthew Cowen | Regne Unit | 95.00 | 102.50 | 96.90 | 135.20 | 110.00 | 539.60 |
| 06 !6 | Artem Silchenko | Rússia | 95.00 | 120.95 | 102.60 | 128.80 | 73.20 | 520.55 |
| 07 !7 | Anatoliy Shabotenko | Ucraïna | 85.50 | 73.80 | 102.60 | 127.50 | 109.20 | 498.60 |
| 08 !8 | Kris Kolanus | Polònia | 85.50 | 67.65 | 88.20 | 107.80 | 120.00 | 469.15 |
| 09 !9 | Steve Lobue | Estats Units | 102.60 | 98.40 | 70.30 | 79.30 | 95.20 | 445.80 |
| 10 | Blake Aldridge | Regne Unit | 83.60 | 90.20 | 91.20 | 91.35 | 86.80 | 443.15 |
| 11 | Kent DeMond | Estats Units | 85.50 | 86.10 | 85.50 | 88.20 | 75.40 | 420.70 |
| 12 | Cyrille Oumedjkane | França | 62.70 | 92.25 | 79.80 | 93.60 | 75.00 | 403.35 |
| 13 | Jorge Ferzuli | Mèxic | 83.60 | 12.00 | 64.80 | 95.00 | 100.80 | 356.20 |

## Referències

* ↑ «2013 – High Diving – Confirmed Athletes». FINA. fina.org, 07-06-2013. Arxivat de l'original el 20 de juny 2013. [Consulta: 7 juliol 2013].
* ↑ Start list
* ↑ Round 1–2 Results
* ↑ Round 3–4 Results
* ↑ Final Results
# Oktiàbrskoie (Rostov)

* Per a altres significats, vegeu «Oktiàbrskoie».
Oktiàbrskoie (en rus: Октябрьское) és un poble de l'óblast de Rostov, a Rússia, segons el cens rus del 2010 tenia 100 habitants. Pertany al districte de Zernograd.

## Referències

* ↑ «Топографическая карта Ростовской области. Генштаб Советской Армии.». Arxivat de l'original el 2016-03-03. [Consulta: 21 febrer 2016].
* ↑ «Почвенная карта России». Arxivat de l'original el 2016-03-03. [Consulta: 21 febrer 2016].
* ↑ Plantilla:Публикация
# Fritz Rotter

Fritz Rotter (Viena, 3 de març de 1900 - Ascona, Suïssa, 11 d'abril de 1984) va ser un autor i compositor austríac.

## Biografia

Fritz Rotter es feu famós quan tenia 17 anys. Escrigué llavors diverses lletres de cançons per a nombrosos cabarets, entre ells el "Simplicissimus" a Viena. Durant la dècada de 1920 es va traslladar, com molts altres artistes d'aquella època a Berlín. Allà va treballar amb Robert Stolz, Ralph Benatzky i Rudolph Friml. Compongué cançons i bandes sonores de pel·lícules que conegueren gran èxit i fins i tot les seves cançons van ser interpretades per alguns artistes tan prestigiosos com Richard Tauber. Amb tot el 1933 Rotter va haver d'abandonar la capital alemanya a conseqüència del clima antisemita que anava imposant-se de pertot. Primer es va dirigir cap a Àustria, però allà també s'estava propagant el feixisme. Hagué d'emigrar a Anglaterra el 1936 i l'any següent va decidir d'anar a refugiar-se als Estats Units. Va ser allà on va escriure guions per a nombroses pel·lícules i així treballà amb Franz Werfel, Fritz Kortner i Fritz Lang.
Després de la Segona Guerra Mundial va tornar a Europa. Es calcula que va escriure uns 1.200 textos abans de jubilar-se. Va morir d'un atac cerebral l'11 d'abril de 1984 a Ancona.
# Becerreá (Becerreá)

Becerreá és una parròquia consagrada a Sant Joan pertanyent al municipi de Becerreá, província de Lugo.

## Demografia

La parròquia de Becerreá és la més poblada del municipi de Becerreá, ja que és la parròquia del cap de municipi que és, alhora, la capital de la comarca dels Ancares.
Segons el padró municipal del 2004 la parròquia de Becerreá tenia 1395 habitants (725 dones i 670 homes), distribuïts en 4 entitats de població. Aquestes dades pressuposen una reducció de la demogràfica respecte el 1999, quan la parròquia tenia 1485 habitants. Segons l'IGE, el 2014 la seva població va créixer fins als 1396 habitants (677 homes i 719 dones).

## Llocs de la parròquia de Becerreá

* Becerreá
* Cabanela de Abaixo
* Cabanela de Arriba
* Lamas

## Referències

* ↑ «Dades estadístiques de població». Instituto Galego de Estadística.
# Cesti

«Cesti» té aquests significats:
* Biografies:
** Cesti Macedònic, militar romà
** Cesti Sever, informador de Neró
** Luci Cesti Pius, retòric grecoromà
** Antonio Cesti, compositor d'òperes italià del barroc
* Toponímia:
** Pont Cesti, pont de Roma
** Piràmide de Cesti, monument funerari de Roma
Viccionari
# Sačurov

Sačurov és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1399.
# Oromarsacs

Els oromarsacs (en llatí oromarsaci) eren un poble de la Gàl·lia a la part nord, que segons Plini el Vell vivien a la regió del riu Scaldis cap al sud, propers als menapis i mòrins. Alguns autors els anomenen oromansacs, però probablement és un error d'escriptura. Segurament eren una tribu germànica.
S'ha suposat que vivien entre Calais i Gravelines, i serien veïns dels habitants de les terres de Gesoriacum.

## Referències

* ↑ Smith, William (ed.). «Oromarsaci». Dictionary of Greek and Roman Geography (1854). [Consulta: 31 juliol 2021].
# Coma (música)

Es coneix pel nom de coma a qualsevol dels petits intervals musicals que resulten de la comparació o diferència d'altres intervals majors, quan aquesta diferència és menor d'un semitò. Les comes tenen un nom propi per raons històriques, en cas contrari no gaudeixen d'aquesta denominació i es diuen simplement "petits intervals" o diferències.
Des d'aquesta perspectiva, un sistema com el temperament igual de 12 notes, en què tots els intervals són un múltiple sencer del menor interval possible (el semitò temperat), seria un sistema sense comes . Apareixen comes, però, quan es comparen els intervals d'aquest sistema amb altres.
Una coma també pot ser l'interval generador, per concatenació, dels intervals d'un sistema d'afinació determinat. Per exemple, un sistema com el de Holder en què la vuitena es divideix en 53 parts iguals, està basat en la coma de Holder i per concatenació d'aquesta es obtenen el semitò diatònic (4 comes), el semitò cromàtic (5 comes), el to (9 comes), la cinquena (31 comes), etc.
Es produeixen comes freqüentment quan es consideren els sistemes d'afinació diferents del temperament igual, en què les notes enharmòniques no tenen el mateix so. Per exemple, en el sistema de Pitàgores la diferència entre dues notes enharmòniques és una coma pitagòrica mentre que en l'entonació justa la diferència és una coma sintònica.

## Llista de comes

* Coma pitagòrica
* Coma sintònica
* Coma de Holder
* Coma de Mercator
* Diesis
Viccionari
# Garage Palace

«Garage Palace» és una cançó de la banda virtual de rock alternatiu Gorillaz amb la col·laboració de la rapera britànica Little Simz, i es va publicar com a senzill de l'edició "super deluxe" de l'àlbum Humanz. És una de les catorze cançons extra que es van incloure en aquesta edició de Humanz, publicada a l'agost del mateix any. Little Simz havia col·laborat en les gires de la banda i també havia cantant en el Demon Dayz Festival.
El videoclip fou una col·laboració entre Gorillaz, el director Noah Harris, Little Simz, i el dissenyador que col·labora habitualment amb ella, McKay Felt. Té un estil que recorda els videojocs clàssic de 8 bits, i mostra a Gorillaz i Sims completant diverses missions i superant molts enemics.
Albarn va estrenar la cançó en directe en el programa de ràdio Zane Lowe's Beats 1, on també va estrenar «Hollywood». A banda del directe, també fou entrevistat i va parlar sobre les diverses col·laboracions que van participar en la producció de Humanz.

## Referències

* ↑ Pattison, Louis. «Watch Little Simz' electrifying Demon Dayz set» (en anglès). Red Bull, 16-06-2017. [Consulta: 3 maig 2023].
* ↑ Darville, Jordan. «Gorillaz shares "Garage Palace" featuring Little Simz» (en anglès). TheFacer.com, 31-10-2017. [Consulta: 17 gener 2018].
* ↑ Blistein, Jon. «Watch Gorillaz, Little Simz Slay Foes in 'Garage Palace' Video» (en anglès). Rolling Stone, 31-10-2017. [Consulta: 17 gener 2018].
# Sidi Lahsen

Sidi Lahsen (àrab: سيدي لحسن, Sīdī Laḥsan) és una comuna rural de la província de Taourirt de la regió de L'Oriental. Segons el cens de 2014 tenia una població total de 9.259 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Chemical Science

Chemical Science (abreviatura Chem. Sci.) és una nova revista científica dedicada a la publicació de resultats important en tots els camps de la química química. És publicada des del 2010 per la Royal Society of Chemistry britànica i, a partir del gener del 2015, està disponible en línia gratuïtament. El seu factor d'impacte és elevat, 9,211 el 2014. Ocupa la 10$^a$ posició de qualitat de revistes dedicades a la química en general en el rànquing SCImago.
Chemical Science és una innovadora revista dedicada a les troballes d'importància excepcional amb un enfocament rupturista amb la tradició. La revista ofereix als autors la llibertat i flexibilitat per publicar més extensos relats dels seus treballs d'investigació sense restriccions de pàgina

## Referències

* ↑ «Journal Rankings». SCImago, Journal & Country Rank, 2015. [Consulta: 28 març 2015].
* ↑ «Chemical Science». Royal Society of Chemistry. [Consulta: 28 març 2015].

## Enllaços externs

* Web Chemical Science
# Shinzo Koroki

Shinzo Koroki (Miyazaki, Prefectura de Miyazaki, Japó, 31 de juliol de 1986) és un futbolista japonès. És un àgil golejador qui juga actualment per la J. League, al primer equip del club Urawa Red Diamonds.

## Selecció japonesa

Shinzo Koroki va disputar 12 partits amb la selecció japonesa.

## Enllaços externs

* National Football Teams
* Japan National Football Team Database
# Hylomyscus mpungamachagorum

Hylomyscus mpungamachagorum és una espècie de mamífer rosegador de la família dels múrids. És endèmic del Parc Nacional dels Monts Mahale (Tanzània), on viu a altituds d'entre 1.180 i 2.400 msnm. Els seus hàbitats naturals són els boscos de miombo, els herbassars montans i els boscos montans. Té una llargada de cap a gropa de 98 mm, la cua un 41% més llarga que el cos i un pes de 22 g (valors mitjans). Fou anomenat en honor dels conservacionistes Noah E. Mpunga i Sophy J. Machaga.

## Referències

* ↑ Kerbis Peterhans, J. C.; Hutterer, R.; Doty, J. B.; Malekani, J. M.; Moyer, D. C.; Krásová, J.; Bryja, J.; Banasiak, R. A.; Demos, T. C. «Four new species of the Hylomyscus anselli group (Mammalia: Rodentia: Muridae) from the Democratic Republic of Congo and Tanzania» (en anglès). Bonn Zoological Bulletin, 69, 1, 2020, pàg. 55-83. DOI: 10.20363/BZB-2020.69.1.055.
# Oromedó

Oromedó (Oromedon) va ser un rei de Cilícia que menciona Heròdot.
Es creu que era fill i successor d'Appuasu, a la segona meitat del segle vi aC. Segurament portava el títol de Siennesis però no se li dona en cap font. Va ser el pare de Siennesis II que el va succeir.

## Referències

* ↑ Heròdot. Històries, VII, 98
# College Station (Arkansas)

College Station és una concentració de població designada pel cens dels Estats Units a l'estat d'Arkansas. Segons el cens del 2000 tenia 766 habitants.

## Demografia

Segons el cens del 2000, College Station tenia 766 habitants, 260 habitatges, i 171 famílies. La densitat de població era de 264,1 habitants/km².
Dels 260 habitatges en un 23,1% hi vivien nens de menys de 18 anys, en un 26,5% hi vivien parelles casades, en un 32,7% dones solteres, i en un 34,2% no eren unitats familiars. En el 30,8% dels habitatges hi vivien persones soles el 10,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,67 i el nombre mitjà de persones que vivien en cada família era de 3,43.
Per edats la població es repartia de la següent manera: un 23,9% tenia menys de 18 anys, un 10,1% entre 18 i 24, un 22,8% entre 25 i 44, un 24,9% de 45 a 60 i un 18,3% 65 anys o més.
L'edat mediana era de 40 anys. Per cada 100 dones de 18 o més anys hi havia 87,5 homes.
La renda mediana per habitatge era de 14.191 $ i la renda mediana per família de 14.464 $. Els homes tenien una renda mediana de 25.893 $ mentre que les dones 17.000 $. La renda per capita de la població era de 9.498 $. Entorn del 60,2% de les famílies i el 53,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- College Station». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 17 juliol 2010].
* ↑ «Geographic Comparison Table- College Station». American Fact Finder. Oficina del Cens dels Estats Units, 12-01-2010.
# Garam masala

El garam masala (गरम मसाला en hindi) és una mescla d'espècies molt emprada en les cuines índia i pakistanesa. El significat literal de garam masala és "mescla d'espècies". No es tracta d'una mescla especialment picant (en el sentit del pebrot), però té una certa intensitat.

## Composició de la Mescla

Existeixen algunes variants que depenen bastant de la zona de l'Índia. La mescla més tradicional empra:
* Canyella
* Clau
* Nou moscada
* Pebre negre
* Llavors verdes de cardamom o beines de cardamom negre.

## Versions

Existeixen moltes mescles d'origen comercial que inclouen més o menys espècies cares, com ara pebrot vermell, all sec, pols de gingebre, sèsam, llavors de mostassa, cúrcuma, coriandre, clau, pebre negre, cardamomo, canyella, fulles de llorer, comí, nou moscada, i fonoll.
Cal saber que les mescles comercials de garam masala, si no s'han conservat bé o els recipients no són els adequats, poden perdre tot la seva aroma, el veritable valor de la mescla. Per això, és millor tenir les espècies senceres per separat i fer la mescla quan es vagi a cuinar, emprant per a això un molinet o morter amb la intenció de fer la mescla in situ.
# Batalla de Tabora

La batalla de Tabora va ser una acció militar que es va produir al voltant de la ciutat de Tabora, al nord-oest d'Àfrica Oriental Alemanya, entre el 8 i el 19 de setembre de 1916, durant la Primera Guerra Mundial.

## Batalla

El combat forma part de la Campanya d'Àfrica Oriental i va ser la culminació de l'ofensiva de Tabora en què una força belga del Congo belga va travessar la frontera i va capturar Tabora (la ciutat més gran a l'interior de la colònia alemanya) i l'assentament proper de Kigoma, empenyent a l'exèrcit colonial alemany cap enrere.

## Conseqüències

La victòria no només va deixar gran part del territori Ruanda-Burundi sota l'ocupació militar belga, sinó que va donar als Aliats el control de la important línia de ferrocarril Tanganjikabahn.

## Referències

* 1 2 3 4 Tucker, 2014, p. 1529.

## Bibliografia

* Daye, Pierre. Avec les vainqueurs de Tabora: notes d'un colonial belge en Afrique Orientale Allemande (en francès). París: Perrin, 1918.
* Delpierre, Georges. Tabora 1916: de la symbolique d'une victoire (en francès). Belgisch Tijdschrift voor Nieuwste Geschiedenis, 2002.
* Tucker, Spencer C. World War I: The Definitive Encyclopedia and Document Collection (2nd ed.) (en anglès). Santa Barbara, CA: ABC-CLIO, 2014. ISBN 978-1-85109-964-1.
* Diversos Autors. Les campagnes coloniales belges, 1914-1918. II: La campagne de Tabora (en francès). Brussel·les: Service historique de l'Armée, 1929.
# Simpsonichthys chacoensis

Simpsonichthys chacoensis és un peix de la família dels rivúlids i de l'ordre dels ciprinodontiformes.

## Morfologia

Els mascles poden assolir els 5 cm de longitud total.

## Distribució geogràfica

Es troba a Sud-amèrica: Paraguai.

## Referències

* ↑ «Simpsonichthys chacoensis». Catalogue of Life. (anglès) (anglès)
* ↑ The Taxonomicon (anglès)
* 1 2 FishBase (anglès)

## Bibliografia

* Costa, W.J.E.M.: Rivulidae (South American Annual Fishes). planes 526-548. A: R.E. Reis, S.O. Kullander i C.J. Ferraris, Jr. (editors) Checklist of the Freshwater Fishes of South and Central America. Porto Alegre: EDIPUCRS, el Brasil, any 2003.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès)
# Serguei Pogodin

Serguei Pogodin (Luhansk, 29 d'abril de 1968) és un exfutbolista ucraïnès, que ocupava la posició de migcampista.

## Trajectòria

* 1985-1986 Z. Voroshilovgrad Unió Soviètica 43/2
* 1987-1989 Dinamo Kyiv Unió Soviètica 3/0
* 1990 Zarya Luhansk Unió Soviètica 17/4
* 1990-1993 Xakhtar Donetsk Unió Soviètica Ucraïna 62/10
* 1993 Roda JC Països Baixos 3/0
* 1993-1994 Spartak de Moscou Rússia 3/0
* 1994-1995 Xakhtar Donetsk Ucraïna 16/3
* 1995 CSKA de Moscou Rússia 0/0
* 1995 CP Mérida Espanya 3/1
* 1996-1998 Hapoel Tel Aviv FC Israel 37/5
* 1998-2000 Torpedo Zaporizhya Ucraïna 14/0
* 2000-2002 Zoria Ucraïna 15/1
* 2007-2008 FC Tytan Donetsk Ucraïna

## Enllaços externs

* Fitxa de Pogodin Arxivat 2007-12-28 a Wayback Machine.